ມີ 3 ຄົນ​ແລ້ວ ເສຍ​ຊີ​ວິດ ຍ້ອນ ໄຕ້ຝຸ່ນ Wutip ຢູ່ ​ຫວຽດ​ນາມ (ວີດີໂອ)
ມີ​ບ້ານ​ເຮືອນຢ່າງ​ນ້ອຍ 100 ພັນ​ຫຼັງ ​​ໄດ້ຮັບເສຍ​ຫາຍ ​ຈາກພາຍຸ​​ໄຕ້ຝຸ່ນ​ດັ່ງກ່າວ​ນີ້ ທີ່​ມີ​ຄວາມ​ໄວ ​ຫຼາຍ​ກ່ວາ100 ກິ​ໂລ​ແ​ມັດ ​ຕໍ່​ຊົ່ວ​ໂມງນັ້ນ.
ໄຕ້ຝຸ່ນ Wutip ໄດ້ສັງຫານຢ່າງນ້ອຍ 3 ຄົນ ແລະເຮັດໃຫ້ອີກ ຫຼາຍສິບຄົນບາດເຈັບ ໃນຂະນະທີ່ລົມພາຍຸໄຕ້ຝຸ່ນດັ່ງກ່າວ ພັດຖະຫຼົ່ມຫວຽດນາມ ໃນວັນອັງຄານມື້ນີ້ ເຈົ້າໜ້າທີ່ກ່າວວ່າ ມີບ້ານເຮືອນຢ່າງນ້ອຍ 100 ພັນຫຼັງໄດ້ຮັບ ເສຍຫາຍ ຈາກພາຍຸໄຕ້ຝຸ່ນດັ່ງກ່າວນີ້ ທີ່ມີຄວາມໄວຫຼາຍກ່ວາ 100 ກິໂລເມັດຕໍ່ຊົ່ວໂມງນັ້ນ ເຈົ້າໜ້າທີ່ຫວຽດນາມ ໄດ້ຍົກຍ້າຍ ຜູ້ຄົນຫຼາຍພັນຄົນ ກ່ອນທີ່ ພາຍຸໄຕ້ຝຸ່ນ Wutip ຈະໄປເຖິງ ມີລາຍງານວ່າ ໄຟຟ້າໄດ້ມອດໃນບາງເຂດ ໄຕ້ຝຸ່ນຫົວນີ້ ຊຶ່ງໄດ້ອ່ອນກໍາລັງລົງເປັນພາຍຸເຂດຮ້ອນທໍາມະດາ ເຮັດໃຫ້ເຮືອປະມົງຂອງ ຈີນ ຢ່າງນ້ອຍ 3 ລໍາ ຫຼົ້ມ ໃນເຂດທະເລຈີນໃຕ້ ທີ່ຍັງຜົນໃຫ້ມີຊາວປະມົງຫຼາຍສິບຄົນ ຫາຍສາບສູນຢູ່ ອົງການຂ່າວຊິນຫົວ ຂອງທາງການຈີນລາຍງານວ່າ ຊາວປະມົງ 74 ຄົນ ຍັງຊອກຫາບໍ່ທັນ ພໍ້ເທື່ອ ຫຼັງຈາກເຮືອຂອງພວກເຂົາເຈົ້າຫາຍສາບສູນໃກ້ໆໝູ່ເກາະ Paracel ໃນວັນອາທິດ ແລ້ວນີ້ ຊິນຫົວຍັງກ່າວອີກວ່າ ພວກກູ້ໄພໄດ້ຊ່ອຍກູ້ເອົາ 14 ຄົນທີ່ລອດຊີວິດມາ ໄດ້ນັ້ນ